12. 5. 93 De Europæiske Fællesskabers Tidende Nr. L 116/21 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 10. november 1992 , om en procedure i henhold til EØF-Traktatens artikel 85 og 86 (IV/33.440 Warner-Lambert/Gillette m.fl. samt IV/33.486 BIC/Gillette og andre) (Kun den engelske og den nederlandske udgave er autentisk) (93/252/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning nr. 17 af 6. februar 1962, første forordning om anvendelse af bestemmelserne i Traktatens artikler 85 og 86 (!), senest ændret ved akten vedrørende Spaniens og Portugals tiltrædelse, særlig artikel 3, stk. 1 " under henvisning til den begæring, som Warner-Lambert Company og BIC SÅ indgav henholdsvis den 12. februar og 14. marts 1990 i henhold til artikel 3 i forordning nr. 17 med det formål at få konstateret, at der foreligger en overtrædelse, under henvisning til den anmeldelse, der blev indgivet den 23, februar 1990 i henhold til artikel 4 i forordning nr. 17, og som vedrører aftaler mellem The Gillette Company og Eemland Holdings NV, efter at have givet de implicerede virksomheder The Gillette Company og Femland Holdings NV lejlighed til at udtale sig vedrørende de af Kommissionen fremførte klagepunkter, jf. artikel 19, stk. 1 og 2, i forordning nr. 17 samt Kommissionens forordning nr. 99/63/EØF af 25. juli 1963 om udtalelser i henhold til artikel 19, stk. 1 og 2, i Rådets forordning nr. 17 Ø, () EFT nr. 13 af 21. 2. 1962, s. 204/62. () EFT nr. 127 af 20. 8. 1963, s. 2268/63. under henvisning til udtalelse fra Warner-Lambert Company og BIC SA i henhold til artikel 19, stk. 2, i forordning nr. 17, efter høring af Det Rådgivende Udvalg for Kartel- og Monopolspørgsmål, og ud fra følgende betragtninger : I. SAGSFREMSTILLING (1)  Denne beslutning vedrører en overtrædelse af EØF-Traktatens artikel 85 og 86 som følge af Stora Kopparbergs Bergslags AB's salg af Wilkinson Swords vådbarberingsaktiviteter i EF og USA til Eemland Holdings NV og i resten af verden til Gillette-koncernen (i det følgende benævnt »Gillette«) ; som et led i handelen har Gillette og Eemland indgået en række aftaler, og Gillette har foretaget betydelige investeringer i Eemland. A. Klåger (2) Kommissionen modtog den 12. februar 1990 en klage fra Warner-Lambert Company over salget af Wilkinson Swords vådbarberingsaktiviteter. Warner-Lambert hævder, at Gillette og Eemland har overtrådt EØF-Traktatens artikel 85, stk. 1, og Gillette artikel 86 ved at indgå denne handel og de dermed forbundne aftaler. Den 14. marts 1990 blev der på vegne af BIC SÅ indgivet en tilsvarende klage over samme forhold.